ປະທານາທິບໍດີ ຣັດເຊຍ ພົບປະກັບ ນາຍົກ ອິນເດຍ ທີ່ ນີວ ເເດລລີ
ບັນດານັກວິເຄາະ ກ່າວວ່າ ເປົ້າໝາຍຂອງທ່ານພູຕີນ ທີ່ອິນເດຍ ແມ່ນເພື່ອພັດທະນາ ຕະຫຼາດພະລັງງານໃໝ່ ເພື່ອຊົດເຊີຍ ຜົນກະທົບ ຂອງການລົງໂທດ ຂອງຝ່າຍຕາເວັນຕົກ.
ປະທານາທິບໍດີຣັດເຊຍ ທ່ານ Vladimir Putin ໄດ້ພົບປະກັບ ນາຍົກລັດຖະມົນຕີອິນເດຍ ທ່ານ Narendra Modi ຢູ່ນິວແດລ ລີ ໃນການຢ້ຽມຢາມເປັນເວລານຶ່ງມື້ ເພື່ອປຶກສາຫາລືກັນເລື້ອງ ການຂະຫຍາຍສາຍພົວພັນດ້ານພະລັງງານ ແລະປ້ອງກັນປະ ເທດ ທ່ານພູຕິນ ຍັງມີໝາຍກຳນົດ ທີ່ຈະທຳການໂອ້ລົມສົນທະນາ ໃນ ວັນພະຫັດມື້ນີ້ ກັບປະທານາທິບໍດີ Pranab Mukherjee ແລະ ທ່ານນາງ Sonia Gandhi ຜູ້ນຳຝ່າຍຄ້ານຂອງອິນເດຍ ເຊັ່ນກັນ ຣັດເຊຍກຳລັງປະເຊີນກັບການລົງໂທດດ້ານເສດຖະກິດຢ່າງ ໜັກ ຈາກຝ່າຍຕາເວັນຕົກ ກ່ຽວກັບບົດບາດຂອງຕົນໃນວິກິດການຢູເຄຣນ ແລະ ບັນດານັກວິເຄາະ ກ່າວວ່າ ການຢ້ຽມຢາມຂອງທ່ານພູຕິນ ມີວັດຖຸປະສົງໃນການພັດທະນາຫາຕະຫຼາດພະລັງງານໃໝ່ເພື່ອຊ່ອຍຊົດເຊີຍຜົນກະທົບຂອງການລົງໂທດເຫຼົ່ານັ້ນ ບັນດາເຈົ້າໜ້າທີ່ຣັດເຊຍແລະອິນເດຍ ກ່າວວ່າ ການພົບປະກັນຕ່າງໆ ມີທາງວ່າ ຈະ ເພ່ງເລັງໃສ່ຂໍ້ຕົກລົງຮ່ວມມືກັນທາງດ້ານທະຫານ ການບຸກເບີກທາງອະວະກາດ ແລະ ການກໍ່ສ້າງພວກໂຮງໄຟຟ້ານີວເຄລຍໃໝ່ນຳ ຄາດວ່າຈະມີການລົງນາມໃນສັນຍາການຄ້າ ຢ່າງໜ້ອຍ 15 ສະບັບໃນຂະນະ ອິນເດຍ ທີ່ຂາດແຄນດ້ານພະລັງງານ ແລະເປັນປະເທດທີ່ນຳເຂົ້າພະລັງງານ ຫລາຍອັນດັບ 3 ຂອງໂລກ ສືບຕໍ່ຊຸກຍູ້ເພື່ອໃຫ້ຕົນມີການພົວພັນຫຼາຍຂຶ້ນ ໃນການບຸກເບີກຫາແກສທຳ ມະຊາດແລະ ບໍ່ນ້ຳມັນໃນຣັດເຊຍນັ້ນ